വാക്സിനെടുക്കാത്ത ജീവനക്കാര്ക്ക് ശമ്ബളമില്ലെന്ന് മുന്സിപ്പല് കോര്പ്പറേഷന് മഹാരാഷ്ട്രയിലെ താനെ മുനിസിപ്പല് കോര്പ്പറേഷന് ടിഎംസി കോവിഡ് 19 നെതിരെ ഒരു ഡോസ് വാക്സിന് പോലും എടുക്കാത്ത ജീവനക്കാര്ക്ക് ശമ്ബളം നല്കില്ലെന്ന് അറിയിച്ചു.സിവിക് കമ്മീഷണര് ഡോ വിപിന് ശര്മ്മ, താനെ മേയര് നരേഷ് മ്ഹാസ്കെ എന്നിവരുള്പ്പെടെ മുതിര്ന്ന ടിഎംസി ഉദ്യോഗസ്ഥരുടെ യോഗത്തിലാണ് തീരുമാനം.വാക്സിനെടുക്കാത്ത ജീവനക്കാര്ക്ക് ശമ്ബളം നല്കില്ലെന്ന് ഔദ്യോഗിക അറിയിപ്പില് പറയുന്നു. നിശ്ചിത കാലയളവിനുള്ളില് രണ്ടാമത്തെ വാക്സിന് ഡോസ് എടുക്കാത്ത ജീവനക്കാര്ക്കും ശമ്ബളം ലഭിക്കില്ലെന്ന് അറിയിപ്പില് പറയുന്നു.ജീവനക്കാര് ജോലിക്കെത്തുമ്ബോള് വാക്സിന് സര്ട്ടിഫിക്കറ്റുകള് കാണിക്കണമെന്നും സര്ക്കുലറില് പറയുന്നു.സമ്ബൂര്ണ വാക്സിനേഷന് 100 ശതമാനം തികയ്ക്കാനുള്ള ശ്രമത്തിന്റെ ഭാഗമായാണ് കര്ശന നടപടികള് സ്വീകരിക്കുന്നതെന്ന് അധികൃതര് പറയുന്നു. ഇതിന്റെ ഭാഗമായി മെഗാ വാക്സിനേഷന് ക്യാമ്ബുകളും കോര്പ്പറേഷന് ഒരുക്കിയിട്ടുണ്ട്.ഓണ്വീല്സ് ഇനോക്കുലേഷന് സൗകര്യങ്ങളും ജംബോ വാക്സിനേഷന് സെന്ററുകളും ഉള്പ്പെടെ വ്യത്യസ്ത വാക്സിനേഷന് കേന്ദ്രങ്ങള് ടിഎംസി ലഭ്യമാക്കിയിട്ടുണ്ട്.ഇതിനുപുറമെ, ഹര് ഘര് ദസ്തക് പദ്ധതി പ്രകാരം, ആരോഗ്യ ജീവനക്കാര്, ആശാ അക്രഡിറ്റഡ് സോഷ്യല് ഹെല്ത്ത് ആക്ടിവിസ്റ്റ് പ്രവര്ത്തകര്, നഴ്സുമാര് എന്നിവര് വീടുവീടാന്തരം കയറിയിറങ്ങി വാക്സിന് എടുക്കാത്തവരുടെ വിവരങ്ങള് ശേഖരിക്കും.ഇതിനായി 167 ടീമുകളെ രൂപീകരിച്ചിട്ടുണ്ട്.